રાજસ્થાનના જેસલમેરમાં ભારત-પાક. સરહદ પર તનોટ શાહગઢ બલ્જ વિસ્તારમાં બીએસએફની ચોકીઓ પર તાપમાનનો પારો ૫૪ ડિગ્રી સુધી પહોંચી ગયો હતો. જ્યારે જેસલમર શહેરમાં તાપમાન ૪૭.૭ ડિગ્રી નોંધાયું હતું. એ જ રીતે રાજસ્થાનના બાડમેર અને રામગંજ મંડીમાં અનુક્રમે ૪૭.૫ અને ૪૬ ડિગ્રી તાપમાન નોંધાયું હતું. મહારાષ્ટ્રના અકોલામાં ૪૬.૩, વર્ધામાં ૪૬, નાગપુરમાં ૪૫.૯ ડિગ્રી તાપમાન નોંધાયું હતું. ઉત્તર પ્રદેશના લખનૌમાં ૪૭ ડિગ્રી અને મધ્ય પ્રદેશના ભોપાલ અને ઈન્દિરોમાં ૪૫ ડિગ્રી, રાજસ્થાનના જયપુરમાં ૪૪ ડિગ્રીમાં હરિયાણાના હિસારમાં ૪૫.૪ ડિગ્રી અને મધ્ય પ્રદેશના હોશંગાબાદમાં ૪૫.૭ ડિગ્રી તાપમાન નોંધાયું હતું.